Konstantinas I (Škotija)
Konstantinas I (angl. Constantine I, škot. gėl. Còiseam mac Choinnich, 836–877 m.) – piktų ir Škotijos karalius. Jis buvo pirmojo Škotijos karaliaus Keneto I sūnus ir po dėdės Donaldo I mirties 862 m. balandžio 13 d. tapo piktų karaliumi. Tikėtina, kad valdant Konstantinui suaktyvėjo vikingų veikla Airijoje, Nortumbrijoje ir šiaurės Britanijoje, o jis pats žuvo kovodamas su viena iš tokių invazijų.